NOShIRLIK VA MATBAA KORXONALARI TOMONIDAN O‘ZBEKISTON YoZUVChILAR UYuShMASI HUZURIDAGI “IJOD” FONDIGA AJRATMALAR TO‘LASh TARTIBI TO‘G‘RISIDA”GI NIZOMGA O‘ZGARTISh VA QO‘ShIMChALAR KIRITISh HAQIDA

O‘zbekiston Yozuvchilar uyushmasi huzuridagi “Ijod” fondiga ajratmalar to‘lash tartibini takomillashtirish maqsadida buyuraman:
 1. O‘zbekiston matbuot va axborot agentligining 2010-yil 26-avgustdagi 7-yu/b-sonli buyrug‘i (ro‘yxat raqami 2139, 2010-yil 4-sentabr) (O‘zbekiston Respublikasi qonun hujjatlari to‘plami, 2010-yil, 35-36-son, 309-modda) bilan tasdiqlangan “Noshirlik va matbaa korxonalari tomonidan O‘zbekiston Yozuvchilar uyushmasi huzuridagi “Ijod” fondiga ajratmalarni to‘lash tartibi to‘g‘risida”gi nizomga ilovaga muvofiq o‘zgartish va qo‘shimchalar kiritilsin. 
 2. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 4-band “Fondga” degan so‘zdan keyin “va tegishli davlat soliq xizmati organlariga” degan so‘zlar bilan to‘ldirilsin. 
 2. 7-band quyidagi tahrirda bayon qilinsin:
 “7. Ajratma to‘lovchilar soliq bo‘yicha hisobga olish joyidagi davlat soliq xizmati organlariga va Fondga yilning har choragida, hisobot choragidan keyingi oyning 25-kunidan kechiktirmay, yil yakunlari bo‘yicha esa yillik moliyaviy hisobot topshiriladigan muddatda hisoblangan majburiy ajratmalar to‘g‘risidagi ma’lumotlarni ushbu Nizomning 2-ilovasiga muvofiq o‘sib boruvchi yakun bilan korxona muhri, rahbari va bosh hisobchisi imzolari bilan tasdiqlangan holda, shaxsan yoki pochta (elektron pochta) yoxud faks orqali taqdim etib boradi”. 
 3. 8-banddagi “5” raqami “25” raqami bilan almashtirilsin.
 4. 9-band quyidagi mazmundagi jumla bilan to‘ldirilsin:
 “Hisoblangan penya miqdori umumiy qarz summasining 10 foizidan oshmasligi lozim”.
 5. Quyidagi mazmundagi 12-1-band bilan to‘ldirilsin: 
 “12-1. Majburiy ajratmalarning to‘g‘ri hisoblanishi va belgilangan muddatda to‘lanishi uchun ajratma to‘lovchilar rahbarlari va bosh hisobchilari qonunchilikda belgilangan tartibda javobgardir”.
 6. Mazkur o‘zgartish va qo‘shimchalar O‘zbekiston Respublikasi Moliya vazirligi, Davlat soliq qo‘mitasi, Savdo-sanoat palatasi va O‘zbekiston Yozuvchilar uyushmasi huzuridagi “Ijod” fondi ijro etuvchi direksiyasi bilan kelishilgan.